Produktinformasjonsark (PIA)

Informasjonen i skjemaet brukes internt for å forstå standarden og dens bruksområde, samt som underlag for ekstern kommunikasjon. Skjemaet lagres slik at det blir tilgjengelig for ansatte.

|  |  |
| --- | --- |
| **Referansenummer:** | NS 8179:2023 |
| **Tittel:** | Lydforhold i bygninger – Lydtekniske løsninger for universell utforming |
| **Komite:** | SN/K 387 Lydtekniske løsninger for universell utforming |
| **Prosjektleder (PL):** | Iiris Turunen-Rindel |
| **Leder Markedsutvikling (LM):** | Sofie Ivara Nicolaissen |
| **Estimert publiseringsdato:** | 20.12.2023 |
| **Er standarden ny eller revidert:** | Ny  Revidert |
| **Hvem har finansiert standarden:** | Kulturdepartementet |
| **Hvem har laget standarden:** | Glava as, Norconsult as, Norsk Tjenestemannslag, NTL/LO (statlig sektor), Vestfold Audio OnCue AS, Norges Blindeforbund, HLF Briskeby videregående skole as, Institutt for nevromedisin og bevegelsesvitenskap, NTNU, Oslobygg (omsorgsboliger) Statped, Cochlear Norge as, Fellesforbundet/LO (privat sektor), Hørselshemmedes Landsforbund (HLF), Oslobygg (undervisningsbygg), Sonova Norge AS, Cowi as, Norsk Audiopedagogisk Forening, NAV Hjelpemiddelsentral Oslo, NAV Hjelpemiddelsentral Vest-Viken |

# Hvilke fagområder hører standarden til?

Akustikk, elektroakustikk og universell utforming

# Hva er bakgrunnen for standarden

En universell tilgang til et godt lydmiljø gjennom tekniske løsninger er etterlyst av mange. Det finnes flere ulike veiledninger, men kunnskapen om hvordan faktisk planlegging, installasjon, vedlikehold og bruk av ulike løsninger gjennomføres, er lite eller vanskelig tilgjengelig. Komiteens mål var å utarbeide et dokument som beskriver hvordan det kan sikres mest mulig likestilt tilgang til lyd for alle som kan nyttiggjøre seg lyd.

# Hva handler standarden om?

Dokumentet gir krav og retningslinjer for planlegging og valg av lydteknisk utstyr som bidrar til universell utforming. Dokumentet spesifiserer løsninger for lydoverføring i rom og lokaler i bygninger. Dokumentet beskriver løsninger for å oppnå likestilt tilgang til lyd for alle som kan nyttiggjøre seg lyd. Dokumentet beskriver de vanligste situasjonene og lokalene. Dokumentet gir ikke utfyllende krav eller kriterier for alle tenkelige situasjoner og bygninger. Lydtekniske løsninger i dette dokumentet gjelder også for rom og lokaler som ikke er spesifikt nevnt, men har tilsvarende funksjoner. Dette dokumentet beskriver ikke individuell tilrettelegging av hjelpemidler som er tilpasset den enkelte bruker.

# Produktrelasjon til andre standarder

I tillegg til krav i dette dokumentet, finnes det generelle funksjonskrav for universell utforming i NS-EN 17210:2021, NS 11001-1 og NS 11001-2. Inndeling av bygninger, rom og lokaler samsvarer også med NS 8175.

# Hvilke av FNs bærekraftsmål kan standarden hjelpe medrukes til å oppnå?

Utrydde fattigdom  
 Utrydde sult  
 God helse og livskvalitet  
 God utdanning  
 Likestilling generelt (mellom kjønnene)  
 Rent vann og gode sanitærforhold  
 Ren energi til alle  
 Anstendig arbeid og økonomisk vekst  
 Industri, innovasjon og infrastruktur  
 Mindre ulikhet  
 Bærekraftige byer og lokalsamfunn  
 Ansvarlig forbruk og produksjon  
 Stoppe klimaendringene  
 Livet i havet  
 Livet på land  
 Fred, rettferdighet og velfungerende institusjoner  
 Samarbeid for å nå målene

# Hvem er standarden for og hva hjelper den med?

Målgrupper for standarden er planleggere, bestillere, tiltakshavere, rådgivere, entreprenører, installatører, driftspersonell, beslutningstakere og andre som er ansvarlige for lydsystemer. De lydtekniske løsningene vil bidra til bedre tale- og lytteforhold for alle, inkludert normalthørende. Spesielt viktige er disse for barn, eldre, personer med nedsatt hørsel, syn eller konsentrasjonsevne, og andre personer med tilsvarende behov. Dette gjelder også personer med et annet morsmål enn det informasjonen formidles på.

# Hvorfor skal kunden kjøpe denne standarden?

Beskriver bestillingskompetanse og krav som bør stilles når man anskaffer, drifter og vedlikeholder lydtekniske løsninger i virksomheter. Krav til universell utforming av samfunnet og bedre tilgjengelighet til lyd for flest mulig er regulert i lover og forskrifter og det føres tilsyn, spesielt etter klager. Se under. Det pågår også universell utforming av skoler og andre lokaler med bl.a. nytt kravsett for Oslo-skolen med lydtekniske løsninger i klasserom, skilting og lyd i stasjoner, holdeplasser, terminaler, publikumsbygninger mm.

# Kan man knytte standarden til trender i tiden?

Krav til universell utforming av samfunnet. Det er også nødvendig for det mer digitaliserte samfunnet der møter og kommunikasjon skjer via nettet, eks. hybride møter, foredrag, webinarer, annonsering over høyttaleranlegg, lydtekniske løsninger ved sykehus og sykehjem, evakuering ved brann, informasjon i heiser mm. Standarden bidrar til å fremskaffe bedre lydtekniske løsninger for alle i ulike typer bygninger, rom og lokaler. Standarden beskriver hvilke hensyn man skal ta for å få løsninger som fungerer for flest mulig, og om krav til vedlikehold og drift av lydtekniske løsninger.

# Hvilke andre produkter har målgruppen(e) trolig kjøpt før?

NS 8175, NS-EN 17210:2021, NS-EN 21888, NS 11001-1 og NS 11001-2 og andre standarder for universell utforming (veifinning, skilting, reiser mm.), lange lister i standarden bak i litteratur og under normative referanser, også standarder fra NEK innen elektroakustikk (høreapparater o.l.)

# Andre kommentarer

Lydtekniske og visuelle løsninger i møterom, universell utforming av skilting i lokaler, hybride møter, tilgjengelighet av bygninger, digitale løsninger, bestillerkompetanse, vedlikehold og drift av lydtekniske løsninger